b'\n_START_ARTICLE_\nCablu ombilical\n_START_SECTION_\nFurtunul pentru amestec respirator\n_START_PARAGRAPH_\nFurtunul pentru amestec respirator (aer sau amestec sintetic) este construit din cauciuc, are diametrul interior de 9mm \xc8\x99i un strat realizat din inser\xc8\x9bii textile. Trebuie s\xc4\x83 aibe o lungime de maxim 100m \xc8\x99i rezisten\xc8\x9b\xc4\x83 la presiune interioar\xc4\x83 de 50 bar (sc.man.). Fitingurile furtunului sunt fabricate din alam\xc4\x83 cu diametrul interior de 14mm \xc8\x99i filet pe st\xc3\xa2nga. Furtunul pentru amestec respirator se conecteaz\xc4\x83 la fiting-ul corespunz\xc4\x83tor de la masca facial\xc4\x83 sau casca rigid\xc4\x83 a scafandrului.\n_START_SECTION_\nCablul telefonic de comunica\xc8\x9bii\n_START_PARAGRAPH_\nEste construit din 4 sau 6 fire cu un \xc3\xaenveli\xc8\x99 din cupru. Sunt folosite pentru conectare numai dou\xc4\x83 fire, celelalte sunt de rezerv\xc4\x83. \xc3\x8enveli\xc8\x99ul protector din cupru are rolul de a atenua interferen\xc8\x9bele cu sursele de zgomot din mediul acvatic exterior cum ar fi uneltele ac\xc8\x9bionate pneumatic sau hidraulic, precum \xc8\x99i pentru a conferi cablului o rezisten\xc8\x9b\xc4\x83 la trac\xc8\x9biune de aproximativ 1000kgf._NEWLINE_Conectarea cablului de comunica\xc8\x9bii la masca facial\xc4\x83 sau casca rigid\xc4\x83 a scafandrului se face cu cele dou\xc4\x83 fire, sau cu ajutorul unui conector subacvatic special. Cablul de comunica\xc8\x9bii este conectat la suprafa\xc8\x9b\xc4\x83 la echipa tehnic\xc4\x83, de un aparat radio de emisie/recep\xc8\x9bie care asigur\xc4\x83 comunica\xc8\x9biile cu scafandrul sub ap\xc4\x83.\n_START_SECTION_\nSond\xc4\x83 pentru indicarea ad\xc3\xa2ncimii\n_START_PARAGRAPH_\nSonda pentru indicarea ad\xc3\xa2ncimii sau pneuomofatometru este un tub din plastic sau cauciuc cu diametru interior de 6mm, cu ajutorul c\xc4\x83ruia echipa tehnic\xc4\x83 de la suprafa\xc8\x9b\xc4\x83 stabile\xc8\x99te ad\xc3\xa2ncimea la care se afl\xc4\x83 scafandrul._NEWLINE_Tubul este conectat la suprafa\xc8\x9b\xc4\x83 la o surs\xc4\x83 de aer comprimat (compresor sau baterie de butelii) \xc8\x99i un manometru cu scal\xc4\x83 gradat\xc4\x83 \xc3\xaen metri. Cel\xc4\x83lalt cap\xc4\x83t este deschis \xc8\x99i se afl\xc4\x83 sub ap\xc4\x83 la nivelul pieptului scafandrului.\n_START_SECTION_\nSaul\xc4\x83 de securitate\n_START_PARAGRAPH_\nElement al cablului ombilical constituit dintr-o par\xc3\xa2m\xc4\x83 natural\xc4\x83 sau sintetic\xc4\x83 cu rolul de a preveni ca greutatea scafandrului s\xc4\x83 fie concentrat\xc4\x83 pe furtunul de alimentare cu amestec respirator sau pe cablul de comunica\xc8\x9bii._NEWLINE_Saula de securitate trebuie prins\xc4\x83 prin \xc3\xaenf\xc4\x83\xc8\x99urare cu celelalte elemente de furtunul de alimentare cu amestec respirator \xc8\x99i prev\xc4\x83zut\xc4\x83 cu carabiniere pentru fixare de harna\xc8\x99amentul scafandrului._NEWLINE_Elementele cablului ombilical se prind una de cealalt\xc4\x83 prin \xc3\xaenf\xc4\x83\xc8\x99urare la fiecare 0,3m pe toat\xc4\x83 lungimea ombilicalului._NEWLINE_Furtunul de alimentare cu amestec respirator \xc8\x99i sonda de ad\xc3\xa2ncime se conecteaz\xc4\x83 la suprafa\xc8\x9b\xc4\x83 la un tablou de m\xc4\x83sur\xc4\x83 \xc8\x99i control.'